Publication: Magyar Közlöny
Issue: MK-2009-75 (Year: 2009, Number: 75)
Era: 2004-2010
Section: a névviselésrõl szóló 6/2003. (III. 7.) BM rendelet
Paragraph Index: 166

34. § Az R. 81/B. § (2) bekezdése helyébe a következõ rendelkezés lép: „(2) A kérelem tartalmazza mindazokat az adatokat, amelyeket a hazai anyakönyvbe be kell jegyezni. A kérelemhez mellékelni kell a külföldi anyakönyvi okiratot, valamint a hazai anyakönyvezéshez szükséges egyéb okiratokat, így különösen a családi állapotra és a családi jogállás rendezésére vonatkozó okiratot. Az idegen nyelvû okiratokat – ha nemzetközi szerzõdés eltérõen nem rendelkezik – hiteles magyar nyelvû fordítással ellátva kell benyújtani. Nemzetközi szerzõdés eltérõ rendelkezése hiányában a külföldi okiratokat – a kiállítás helye szerinti államban mûködõ magyar konzuli tisztviselõ által ellátott – diplomáciai felülhitelesítéssel kell benyújtani, ha ennek elháríthatatlan akadálya nincs.”

Source: https://magyarkozlony.hu/hivatalos-lapok/b11ba5ec42ab6233fe587aa78bd07c3ce95606eb/dokumentumok/5d904283faa47f1bd28ea4d7f0273fe6fd23d092/letoltes